Title: ประกาศคณะกรรมการควบคุมการขนส่งทางบกประจำจังหวัดอุบลราชธานี ฉบับที่ 101 (พ.ศ. 2550) เรื่อง กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสารประจำทาง หมวด 1 จังหวัดอุบลราชธานี สายที่ 8 บ้านปลาดุก-สถานีโทรคมนาคมอุบลราชธานี เป็น บ้านปลาดุก-สถานีโทรคมนาคมอุบลราชธานี-บ้านปลาดุกทอง

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดอุบลราชธานี
ฉบับที่
๑๐๑ (พ.ศ. ๒๕๕๐)
เรื่อง
กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทาง
ด้วยรถโดยสารประจำทาง
หมวด ๑ จังหวัดอุบลราชธานี สายที่ ๘
บ้านปลาดุก-สถานีโทรคมนาคมอุบลราชธานี
เป็น
บ้านปลาดุก-สถานีโทรคมนาคมอุบลราชธานี-บ้านปลาดุกทอง[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดอุบลราชธานี
ฉบับที่ ๖๐ (พ.ศ. ๒๕๓๔) ลงวันที่ ๒๙ พฤษภาคม ๒๕๓๔ กำหนด
(ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๑
จังหวัดอุบลราชธานี สายที่ ๘ บ้านปลาดุก-สถานีโทรคมนาคมอุบลราชธานี ขึ้น นั้น

คณะกรรมการควบคุมการขนส่งทางบกประจำจังหวัดอุบลราชธานีได้พิจารณาเห็นสมควรให้ปรับปรุงเส้นทางสายดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดอุบลราชธานี ในการประชุมครั้งที่
๑/๒๕๔๙ เมื่อวันที่ ๑๗ มกราคม ๒๕๔๙
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่
๑๖/๒๕๔๙ เมื่อวันที่ ๒๒ สิงหาคม ๒๕๔๙ จึงให้ปรับปรุงรายละเอียดเส้นทางรถโดยสารประจำทาง
หมวด ๑ จังหวัดอุบลราชธานี สายที่ ๘ บ้านปลาดุก-สถานีโทรคมนาคมอุบลราชธานี เป็น
บ้านปลาดุก-สถานีโทรคมนาคมอุบลราชธานี-บ้านปลาดุกทอง
โดยให้ใช้รายละเอียดเส้นทางดังต่อไปนี้

หมวด ๑ สายที่ ๘ บ้านปลาดุก-สถานีโทรคมนาคมอุบลราชธานี-บ้านปลาดุกทอง
เริ่มต้นจากสถานที่จอดรถโดยสารประจำทางบ้านปลาดุก
ไปตามทางหลวงแผ่นดินหมายเลข ๒๐๕๐ ผ่านบ้านนาเมือง สี่แยกทวีลักษณ์
แยกซ้ายไปตามถนนบูรพาใน แยกขวาไปตามถนนสรรพสิทธิ์ แยกซ้ายไปตามถนนเทพโยธี
แยกขวาไปตามถนนพโลรังฤทธิ์ แยกซ้ายไปตามถนนหลวง แยกขวาไปตามถนนพรหมเทพ แยกขวาไปตามถนนวัดสุปัฎน์
แยกซ้ายไปตามถนนศรีณรงค์ แยกขวาไปตามถนนจงกลนิธารณ์ แยกซ้ายไปตามถนนพิชิตรังสรรค์
แยกซ้ายไปตามถนนชวาลานอก แยกขวาไปตามถนนนิคมสายกลาง ถึงบ้านท่าวังหิน
แยกขวาไปตามถนนสรรพสิทธิ์ ซอย ๑๑ และซอย ๑๖ ผ่านสถานีโทรคมนาคมอุบลราชธานี
ข้ามสะพานห้วยม่วง ผ่านชุมชนดงยาง ถึงบ้านท่าบ่อ แยกขวาไปตามทางหลวงแผ่นดินหมายเลข
๒๓๑ (ถนนเลี่ยงเมือง) ผ่านแยกดงอู่ผึ้ง ห้างแม็กโคร
สถานีขนส่งผู้โดยสารจังหวัดอุบลราชธานี แยกวนารมย์ บ้านก้านเหลือง
สำนักงานขนส่งจังหวัดอุบลราชธานีแห่งที่ ๒ บ้านแคกลางหงษ์ บ้านโนนหงษ์ทอง แยกโนนหงษ์ทอง
ไปสุดเส้นทาง ณ สถานที่จอดรถโดยสารประจำทางบ้านปลาดุกทอง

ประกาศ
ณ วันที่ ๒๓ มีนาคม พ.ศ. ๒๕๕๐
สุธี
มากบุญ
ผู้ว่าราชการจังหวัดอุบลราชธานี
ประธานกรรมการควบคุมการขนส่งทางบก
ประจำจังหวัดอุบลราชธานี

โสรศ/ผู้จัดทำ
๑๗
กรกฎาคม ๒๕๕๐

[๑] ราชกิจจานุเบกษา
เล่ม ๑๒๔/ตอนที่ ๕๖ ง/หน้า ๑๓๐/๕ กรกฎาคม ๒๕๕๐